NaiveNeuron/SloPal huggingface dataset:
B. Bugár, podpredseda NR SR: (2003-07-03):
Prosím teraz spoločného spravodajcu z výboru pre obranu a bezpečnosť pána poslanca Romana Vavríka, aby informoval Národnú radu o výsledku prerokovania tohto vládneho návrhu zákona v jednotlivých výboroch, ako aj v gesčnom výbore. Nech s páči, pán spravodajca. R. Vavrík, poslanec: Vážený pán podpredseda Národnej rady, pán minister, ctené kolegyne, kolegovia, dovoľte mi, aby som vám stručne uviedol spoločnú správu výborov Národnej rady k vládnemu návrhu zákona, ktorým sa mení a dopĺňa zákon č. 319/2002 Z. z. o obrane a zákona 320 o brannej povinnosti v znení zákona č. 512. Výbor pre obranu a bezpečnosť ako gestorský výbor k návrhu zákona podáva Národnej rade túto spoločnú správu. Národná rada 21. mája pridelila vládny návrh zákona pod tlačou č. 218 ústavnoprávnemu výboru, výboru pre hospodárstvo, privatizáciu a podnikanie, tiež výboru pre verejnú správu a výboru pre obranu a bezpečnosť ako gestorskému výboru. Všetky výbory prerokovali predloženú tlač v lehotách, ktoré Národná rada určila. Poslanci, ktorí nie sú členmi výborov, ktorým bol návrh pridelený, neoznámili v určenej lehote svoje stanoviská gestorskému výboru. Výbor pre verejnú správu svojím uznesením nesúhlasí s predloženým vládnym návrhom a odporúča Národnej rade nepokračovať v rokovaní o tomto vládnom návrhu zákona. Všetky ostatné výbory súhlasili s vládnym návrhom zákona, odporúčajú Národnej rade Slovenskej republiky schváliť predmetný návrh zákona s pripomienkami, ktoré máte uvedené v tlač 218a. Pán predseda, toľko zo správy spravodajcu a poprosím vás, po otvorení rozpravy by som sa chcel prihlásiť ako spravodajca do rozpravy ako prvý. Ďakujem pekne.
V. Veteška, podpredseda NR SR: (2005-06-22):
vládnom    návrhu zákona, ktorým sa mení a dopĺňa zákon č.  548/2003 Z. z. o Justičnej akadémii a o zmene a doplnení niektorých zákonov v znení zákona č. 757/2004 Z. z. Vládny návrh zákona je tlač č. 1091, spoločná správa je tlač č. 1091a. Teraz prosím podpredsedu vlády a ministra spravodlivosti pána Lipšica, aby uvedený vládny návrh zákona uviedol.
Krúpa, Juraj, poslanec NR SR (2022-05-06):
Ďakujem veľmi pekne. Ja budem veľmi stručný. Musím povedať, že toto, čo tu zažívame, je jedno veľké prekvapenie, pretože tí, ktorí doteraz operovali s dezinformáciami a boli v podstate nástrojmi hybridnej vojny, si priznali, že niečo také existuje, a to, ako sa k tomu stavajú a či zmenili názor, alebo naozaj pochopili tie hrozby, ktoré tu sú, tak to budú môcť dokázať budúci týždeň v utorok. Veľmi sa teším na tú rozpravu k uzneseniu o tom, že grázel a despota Putin je vrah. Ja len prednesiem jedno, v súlade s § 73 ods. 3 písm. a) rokovacieho poriadku podávam návrh vrátiť tento návrh zákona jeho navrhovateľom na dopracovanie. Ďakujem veľmi pekne, skončil som.
Šeliga, Juraj, podpredseda NR SR (2021-03-18):
Ďakujem. Prezentujme sa, prosím, a hlasujme. (Hlasovanie.) Prítomných 128, za 1, proti 78, zdržalo sa 48, nehlasoval 1. Konštatujem, že tieto body sme neschválili. Nech sa páči.
Pčolinský, Peter, podpredseda NR SR (2023-05-09):
Ďakujem pekne. Teraz dávam slovo spravodajkyni, ktorú určil navrhnutý gestorský výbor pre verejnú správu a regionálny rozvoj, poslankyni Martine Brisudovej.
B. Bugár, podpredseda NR SR: (2004-09-09):
(Hlasovanie.) Prítomných je 126 poslancov, za 55, proti 10, zdržalo sa 59, nehlasovali 2. Konštatujem, že tento návrh pána poslanca sme neschválili.
Vašečka, Richard, poslanec NR SR (2012-08-01):
Ja sa ospravedlňujem všetkým reagujúcim, že nebudem reagovať na nich, ale moju osobitnú priazeň si vyslúžil pán poslanec Podmanický. Takže chcel by som zareagovať na neho pri všetkých sympatiách, ktoré k nemu prechovávam. Takže prvá vec. Dosť nevhodne ste urazili asi 55 000 učiteľov na Slovensku. To je práve taký ten hlúpy predsudok spoločnosti, ktorý panuje. Učitelia vás určite za to budú mať radi, že ste sa takto vyjadrili. Chcem povedať, že napríklad ja osobne som veľkú časť prázdnin trávil dobrovoľníckou činnosťou s mladými ľuďmi z tých sedem týždňových dovoleniek, ktoré som si musel vybrať v lete naraz. A ďalšia vec. Som úplne spokojný s tým, že sme tu, ale nie som spokojný s tým, že sa rokuje o tak dôležitej veci. Keď ste sa odvolávali na predčasné voľby a kolaps finančnej správy. Bežne bývali voľby aj v júni a bol zvyk, že jednoducho tam bola nejaká júlová schôdza a potom boli parlamentné prázdniny. Mne nechýbajú. Ja som s tým úplne, ako hovorí Lojzo, konformný. Ale ten kolaps finančnej správy, dneska keby som to rátal, ste ho dneska možno 50-krát spomenuli, je to možno jeden z hlavných argumentov, ktorý používate. Či je aj naozaj pravdivý a taký relevantný, to neviem. Takže poprosím, aby sme naozaj sa snažili dohodnúť na spoločnom dobre všetkých občanov, lebo nám tu musí ísť o to, nielen o to, aby sa podľa nejakého vopred pripraveného plánu schválili z rôznych dôvodov naplánované vládne opatrenia, ktoré nemusia byť úplne najvhodnejšie. A práve o tom tu vedieme túto diskusiu. Ďakujem všetkým.
V. Novotný, poslanec: (2007-10-23):
Ešte raz by som ti rád dal do pozornosti  uznesenie vlády č. 462, ktoré hovorí o tom, že treba dosiahnuť také legislatívne, inštitucionálne a ekonomické nástroje, ktoré  budú postupne viesť k vytvoreniu jednej verejnoprávnej zdravotnej poisťovne aj komentár predsedu vlády Slovenskej republiky pána Roberta Fica, ktorý povedal: „Filozofia je trochu iná, ale cieľ ten istý, dostať sa k jednej verejnoprávnej poisťovni.“ Čiže existujú tu v podstate z môjho pohľadu logicky dve možnosti. Buď pán minister, ktorý predkladá tento vládny návrh zákona, ignoruje uznesenie vlády Slovenskej republiky, naďalej buduje pluralitný systém napriek tomu, že predseda vlády si myslí, že nastúpil cestu k vytvoreniu jednej verejnoprávnej štátnej zdravotnej poisťovni,  alebo druhá možnosť, že vtedy, ak predstavitelia vládnej koalície hovoria o tom, že tu nejde o vytvorenie jednej verejnoprávnej štátnej zdravotnej poisťovne, klamú a zavádzajú verejnosť. Iné vysvetlenie logicky neviem povedať. Ďakujem.
Grendel, Gábor, podpredseda NR SR (2020-07-24):
Pán poslanec, chcete reagovať? Áno, nech sa páči.
Sulík, Richard, predseda NR SR (2010-11-30):
Dobre, pýtam sa, či je na toto všeobecný súhlas, že budeme...
Šimečka, Michal, podpredseda NR SR (2024-05-09):
Ďakujem pekne. Pán poslanec František Majerský, nech sa páči.
Pellegrini, Peter, predseda NR SR (2014-11-26):
Poprosím o kľud v rokovacej sále.
Marosz, Ján, poslanec NR SR (2017-09-08):
Ďakujem za slovo. Riško, chcel som veľmi polemizovať, keď si začal s tým, že si fanúšikom diaľnic. Keby sme boli Švajčiari alebo Rakúšania a toto povedali v nejakom parlamente, tak by nás asi, vajíčka po nás hádzali. Videl som nedávno mapu diaľničnej siete a to, že v priebehu desiatich rokov, koľko tých diaľnic pribudne. To boli doslova také, že mini frcky, čo sa nám podarí možno v priebehu piatich rokov. Dá sa to počítať na jednej ruke, tie kilometre diaľnic, ktoré pribudnú. Naopak, keď si pozrieš mapu cestnej siete, ktorá je na Slovensku, tak to je tá pavučina, po ktorej ľudia môžu pekne pohodlne jazdiť, že cieľom by nemalo byť fanúšikom diaľnic, ale fanúšikom toho, aby ľudia sa dostali pohodlne, bezpečne a rýchlo tam, kam potrebujú. A tu už hovoríme zas o nejakej integrácii dopravy. Pokiaľ ide o to, o ten plán, ktorý tu naozaj nefunguje, po prvé, v programovom vyhlásení vlády je aj to, že bude fungovať nejaká dopravná autorita. A keby sa vám toto podarilo priniesť do parlamentu, že dopravná, jasnú, zrelú a silnú dopravnú autoritu, ktorá prinesie plán, na ktorom sa môžme dohodnúť, že v priebehu dvadsiatich rokov vystaviame tieto a tieto úseky ciest a môžme to podpísať naprieč koalíciou, opozíciou. A môže to byť plán, podľa ktorého sa bude potom realizovať. Ale momentálne to vyberanie priorít funguje veľmi, veľmi chaoticky. A to, čo si hovoril, ten tunel Chlmec je toho príkladom. Tam sú minimálne intenzity dopravy, zatiaľ čo 20-tisícové intenzity dopravy denne sú cez Kysuce a tam nič. Napriek tomu, že sú tam rozostavané pylóny a ľudia si myslia, že hádam tá diaľnica už sa začne stavať, ale tam sa tá diaľnica za tých 250 miliónov eur, ktoré by to stálo, nezačne stavať nikdy. Takže treba hľadať alternatívne a finančne schodnejšie cesty. Ďakujem.
Zemanová, Anna, poslankyňa NR SR (2018-05-24):
Pán poslanec Bernaťák, to je také typické. Viete, keď nemáte argumenty, tak hovoríte, no však boli ste vy pred ix rokmi vo vláde, čo ste urobili? Nuž tak vám poviem niečo iné. Vaša, vaša súčasná ministerka bola na Slovenskom pozemkovom fonde práve v čase, kedy sa tieto obludné, obludné machinácie diali. To, že vlastne v čase, kedy sme my boli vo vláde, tak sme ani šajnu o týchto mechanizmoch nemali. Ja sa spýtam, čo ste urobili vy za tieto dva roky, čo urobil váš koaličný partner za tri Ficove vlády s tým, že tento mechanizmus nezastavil?! A to, že dneska sa vyplavujú kauzy z roku 2004, ´5, ´6, ´13, ´14, ´15, ´16, je aj vaše maslo na hlave. A nehovorte to, že strana Sloboda a Solidarita, ktorá bola dva roky vo vláde, mala zázračným prútikom odstrániť všetky tieto obludnosti, ktoré napáchala strana SMER so svojimi posluhovačmi. To je nehorázne aj z vašej strany! A už konečne prestaňte používať tieto argumenty, lebo je to smiešne a trápne. (Reakcia z pléna: „Ale je to tak.“ ) Nie je to tak. Žiaľ, musíte si uvedomiť, nie je to tak, pretože zodpovednosť, ktorú, ktorú máte, polícia, vyšetrovatelia, prokuratúra, padni komu padni. Keď ste o tom vedeli, tak ste mali dať podania. My sme o tom nevedeli. Keby sme o tom vedeli v danom čase, keď sme boli vo vláde, môžte si byť stopercentne istí, že by sme konali. To neznamená, to znamená, že nemôžte nám za dva roky vo vláde dávať za vinu nekonanie, 14 rokov nekonanie prokuratúry, vlády a inštitúcií, ktoré... (Reakcia z pléna.) A vašej nominantke, teraz odvolávame vašu nominantku pani ministerku Matečnú, ktorá v tom čase bola zodpovedná za tieto a nezastavila ich. Práve naopak, ich zneužívala a využívala!
J. Halecký, poslanec: (2009-04-28):
Z tohto dôvodu chápem spôsob oddlžovania formou návratnej finančnej výpomoci ako spôsob ekonomickej regulácie v zdravotníctve síce nevydarený spôsob, ale zdá sa, že toho času ako účinný spôsob, ktorý aj do budúcnosti zrejme bude mať svoje opodstatnenie. Bolo tu už spomínané, že je potrebné špecifikovať zdravotnú starostlivosť jednak na základe zoznamu zdravotníckych výkonov a hlavne ich ekonomického, finančného ohodnotenia a až potom by bolo možné finančnú situáciu v zdravotníctve riešiť bez týchto výpomocí, o ktorých sa tu hovorí. Ďakujem.
Bastrnák, Tibor, poslanec NR SR (2011-12-08):
Ďakujem pekne, pán predseda, len som chcel uviesť na pravú mieru, že pri hlasovaní č. 155 som vykázaný ako neprítomný, ale hlasoval som za. Ďakujem.
Laššáková, Jana, podpredsedníčka NR SR (2014-12-12):
Pán spravodajca, chcete zaujať stanovisko? Nie. Prerušujem rokovanie o tomto bode programu. Pred tým, ako pristúpime k hlasovaniu, vyhlasujem prestávku, hlasovať budeme o 20. hodine. (Reakcia z pléna.) Áno, rozpravu som ukončila. (Prestávka.) (Po prestávke.)
Gašpar, Tibor, podpredseda NR SR (2024-09-17):
Poslancom prítomným v sále, ale aj ostatným chcem oznámiť, že začneme asi s päťminútovým meškaním poobedňajšie rokovanie, lebo pán minister, ktorý je predkladateľ v ďalšom bode programu, sa presúva z úradu vlády na parlament, dobre? Ďakujem za porozumenie. (Prestávka.)
Blanár, Juraj, poslanec NR SR (2010-12-09):
Ďakujem pekne. V prvom rade chcem povedať, že jednoducho, dajte dosť peňazí a ja všetkých tých, ktorí splnili kritériá, sú zaregistrovaní, dáme im peniaze, aby poskytovali služby sociálne. To je celý problém, pani poslankyňa Blahová. Mňa len mrzí, že pani predkladateľka hovorila, že to predkladá v súvislosti s nálezom Ústavného súdu. Teraz to už, ale nepovedala. Preto som hovoril, že je to nad rámec. Viete, uvedomujete si, aký je to komplikovaný zákon? To je tak komplikované, že to možno neviete, čo vám unikne, čo unikne niekomu inému, na ministerstve s tým majú dosť ťažkostí, aby sa tam niečo nezanedbalo. A to je hazardovanie s ľuďmi, pretože oceňujem, že ste prijali moju tézu, že chcem vyriešiť systém, aby bol trvalo udržateľný, ale problém je v tom, že on nemôže byť trvalo udržateľný, keď nemáme jednoducho na to peniaze. My to nebudeme mať z čoho zaplatiť. Prestaneme platiť nemocniciam, zdravotnú starostlivosť alebo prestaneme platiť výkony vo verejnom záujme pri mestskej autobusovej doprave? Pretože ten vzorec na daň fyzických osôb je presne zadefinovaný. To je celý problém, a to vyčítam, pretože ešte raz vám opakujem. Ja všetkých tých neverejných poskytovateľov, ktorí si plnia svoje podmienky, sú zaregistrovaní platne, lebo to vykonávam na samosprávnom kraji, rád zadotujem, len mi dajte peniaze. A o tom to celom je, nič iné, verte mi. Všetci chceme to isté, len vy ste opomenuli jeden základný fakt, a to je práve nevyriešenie financovania. Vyriešme to financovanie a všetci budú spokojní, verte. Vy hovoríte o kresťanskej náuke cirkví, my hovoríme o sociálnom prístupe, nie o biznise, ale o verejnej službe. Tak poďme sa spojiť a poďme to urobiť tak, aby boli klienti spokojní. Verte mi.
J. Tkáčová, poslankyňa: (2004-12-02):
Ďakujem.
Vitteková, Anna, poslankyňa NR SR (2015-04-23):
Ďalej hlasujeme o prvom pozmeňujúcom návrhu, ktorý bol podaný pánom poslancom Jurzycom.
P. Muránsky, poslanec: (2003-06-19):
Z. Martináková, podpredsedníčka NR SR: Prosím, prezentujme sa a hlasujme. (Ruch v sále.) (Hlasovanie.) Prítomných je 127 poslancov, za 124, zdržali sa 2, nehlasoval 1. Konštatujem, že tento návrh sme schválili.
P. Hrušovský, predseda NR SR: (2003-12-04):
Pristúpime k hlasovaniu o vrátenom návrhu zákona, pánom prezidentom Slovenskej republiky, ako o celku. Prosím, prezentujme sa a hlasujme.
Pellegrini, Peter, predseda NR SR (2015-03-19):
Hlasujeme o ďalšom pozmeňujúcom návrhu pani poslankyne Pfundtner, tak ako ho uviedol pán spravodajca. (Hlasovanie.) Prítomných 140 poslancov, za hlasovalo 60, proti boli 4, zdržalo sa 76. Návrh sme neschválili.
Vašečka, Richard, poslanec NR SR (2018-05-25):
Ďakujem za slovo. Ja by som chcel požiadať, či by bolo možné, že z organizačného odboru by poslancom zaslali elektronicky poradie schôdze, lebo sa presúvali body. Nie vždy to súvisí s tou, ako je to na stránke. Viem, že to majú, vyvesujú to bežne, ale bude to dneska prebiehať nejak, bohužiaľ, mnohé body prepadávajú, že či by sa dalo povedzme po skončení rokovania v piatok z organizačného odboru poslať zoznam, v akom poradí sú schválené body a budú pokračovať v pondelok.
Glváč, Martin, podpredseda NR SR (2018-09-18):
Pán spravodajca? Nie. Prerušujem rokovanie o tomto bode programu. Nasledujúcim bodom programu je prvé čítanie o návrhu poslancov Simony Petrík, Jozefa Mihála a Miroslava Beblavého na vydanie zákona, ktorým sa mení a dopĺňa zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Návrh zákona je uverejnený pod tlačou 1104. Návrh na jeho pridelenie na prerokovanie výborom je v rozhodnutí č. 1157. Dávam slovo poslankyni Simone Petrík, aby návrh zákona uviedla, nech sa páči. [Rokovanie o návrhu poslancov Národnej rady Slovenskej republiky Simony Petrík, Jozefa Mihála a Miroslava Beblavého na vydanie zákona, ktorým sa mení a dopĺňa zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov a ktorým sa menia a dopĺňajú niektoré zákony , tlač 1104.]
Glváč, Martin, podpredseda NR SR (2017-12-06):
Pani poslankyňa Dubačová.
Laššáková, Jana, podpredsedníčka NR SR (2015-10-01):
Ďakujem pekne, ďakujem pekne, pán podpredseda vlády. Čas určený na hodinu otázok uplynul a končím tento bod programu. Vyhlasujem krátku technickú prestávku a budeme pokračovať v rokovaní bodom 130 schváleného programu. (Krátka technická prestávka.) (Po prestávke.)
Š. Rusnák, poslanec: (2002-05-23):
I. Presperín, podpredseda NR SR: Prosím, pán minister. P. Magvaši, minister práce, sociálnych vecí a rodiny SR: Áno. Pán poslanec Rusnák, čiastočne som vlastne odpovedal na to pri pánovi poslancovi Krumpolcovi, že Európa uznáva určité hodnoty, ktoré formuluje, a hovorí, sú základné ľudské práva, ktoré sú garantované určitými občianskymi, politickými a – znovu opakujem – sociálnymi právami. Formulácia, čo sú tie sociálne práva, sú formulované v Európskej sociálnej charte, v revidovanej Európskej sociálnej charte, Európskom zákonníku sociálneho zabezpečenia. Odtrhávať len ekonomické úspechy alebo ekonomické neúspechy na úkor občianskych alebo politických, alebo sociálnych práv je neprípustné v Európe! To nepatrí medzi hodnoty Európy! A ak niekto začne argumentovať len otázkami čisto ekonomickými bez súvzťažnosti základných ľudských práv, môžeme povedať, že sme tu mali aj totalitné režimy, ktoré si dávali príklad v tom, že dosiahneme veľké ekonomické zázraky pri potlačení základných ľudských práv. Je jednoznačná integrita občianskych, politických a sociálnych práv. A toto, myslím si, sú hodnoty, ktorými sa treba hlásiť do Európy. A ak nemáme odvahu podpísať európsky sociálny zákonník, zároveň spochybňujeme našu odvahu dodržať jednotu týchto troch práv – občianskych, politických a sociálnych. Ďakujem. I. Presperín, podpredseda NR SR: Ďakujem, pán minister. Ďalšia otázka bola položená pánu podpredsedovi vlády Slovenskej republiky pre ľudské práva a menšinové práva a regionálny rozvoj Pálovi Csákymu. Položila ju pani poslankyňa Katarína Tóthová. Znie takto: „Prečo dosiaľ nebol do Národnej rady Slovenskej republiky postúpený antidiskriminačný zákon?“ Prosím, pán podpredseda.
Glváč, Martin, podpredseda NR SR (2019-10-18):
Keď sa, samozrejme, váš nárok, nech sa páči, nikto vám ho neberie, váš názor. Je 14. hodín, pýtam sa, či sa chce, pýtam sa, či sa chce prihlásiť niekto do rozpravy ústne. Nie je tomu tak. Tak navrhujem, žeby sme zbehli tento bod, takže vyhlasujem rozpravu za skončenú. A pán navrhovateľ záverečné slovo, nech sa páči.
Blaha, Ľuboš, podpredseda NR SR (2024-01-16):
Pán poslanec Ľubomír Galko.
Bugár, Béla, podpredseda NR SR (2018-02-06):
Prezentujme sa a hlasujme o návrhu zákona. (Hlasovanie.) Prítomných 139, za 110, zdržalo sa 29 poslancov. Návrh zákona sme schválili, Teraz budeme hlasovať v treťom čítaní o návrhu uznesenia k návrhu na vyslovenie súhlasu Národnej rady Slovenskej republiky s Protokolom medzi Slovenskou republikou a Moldavskou republikou k Zmluve medzi Československou socialistickou republikou a Zväzom sovietskych socialistických republík o právnej pomoci (tlač 698). Pani poslankyňa Gabániová, máte slovo. (Hlasovanie o návrhu na vyslovenie súhlasu Národnej rady Slovenskej republiky s Protokolom medzi Slovenskou republikou a Moldavskou republikou k Zmluve medzi Československou socialistickou republikou a Zväzom sovietskych socialistických republík o právnej pomoci a právnych vzťahoch vo veciach občianskych, rodinných a trestných z 12. augusta 1982 , tlač 698.)
Mizík, Stanislav, poslanec NR SR (2018-02-14):
Ďakujem za slovo. Pán Dostál, tárate, Európska únia že vraj je založená na voľnom trhu a na voľnom pohybe ľudí, pochybujem. Ja tvrdím, že je založená na princípe ekonomického ovládnutia iných krajín, a to Nemeckom a Francúzskom. Je založená aj na princípe ničenia národných štátov, na princípe ich rozkladu. A o tej Kuzminovej ste nielen táral, vy ste strelil capa. O tom zamestnávaní našich ste strelil dvoch capov plus jedného byvola. Naši ľudia v zahraničí sú gastarbeiteri slabo platení. Pán Dostál, vy ste Buffalo Bill, strieľate a tárate od pása. Ďakujem za slovo.
Hrnčiar, Andrej, podpredseda NR SR (2016-09-14):
Pani poslankyňa Zemanová, nemôžem uznať faktickú poznámku, pretože pán poslanec Osuský síce rozprával ako v rozprave, ale uvádzal zákon, takže je navrhovateľom, a poprosím vás, aby ste, pán poslanec, zaujali miesto, kto... Pán poslanec, zaujmite miesto, ktoré je určené pre spravodajcu, ako navrhovateľ. (Reakcie z pléna.) Teraz dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Martinovi Poliačikovi.
Laššáková, Jana, podpredsedníčka NR SR (2014-10-15):
Ďakujem pekne, pán minister. Zaujmite miesto určené pre navrhovateľov a dávam slovo spoločnému spravodajcovi z výboru pre sociálne veci poslancovi Milanovi Halúzovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca.
Susko, Boris, poslanec NR SR (2014-11-09):
Ďakujem pekne za slovo, pani predsedajúca. Pán poslanec, vo vašom príspevku ste veľmi často pracovali s fikciami, veľakrát ste použili, ak sa potvrdí, ak bude, ak bolo. Na druhej strane ste sám povedali, že bola vyvodená politická zodpovednosť napriek tomu, že doposiaľ sa nepotvrdili tie tvrdenia, ktoré vy v takejto fikcii prezentujete. Hovoríte tu a uvádzali ste veľa čísiel, čo stálo ktoré zariadenie, ale nikto ešte nepovedal, čo sú to za čísla. Sú to čísla bez DPH, cena s DPH? Sú tam prepočty v Českej republike, zase iná DPH, na zdravotnícke zariadenia môže byť zase iná DPH. Ďalej môžu byť tie zariadenia, tie kúpne ceny, ktoré sú v tých zmluvách, súčasťou lízingu, kde zase tá cena už hovorí o niečom inom. A tak ďalej, čiže narábame tu s nejakými číslami, ktoré nikto nevie, že čo tie čísla v konečnom dôsledku predstavujú. No a pokiaľ ide o to, čo ste hovorili, že nevieme, za čo nakupujú jednotlivé štátne orgány, no keby ste boli dobre počúvali podpredsedu vlády, ministra vnútra Roberta Kaliňáka včera, on to tu dosť dlho zdôvodňoval, aké všetky protikorupčné opatrenia vláda prijala a medzi jedným z nich bolo aj zavedenie elektronického trhoviska v rámci verejného obstarávania, kde budú jasné jednotkové ceny, z ktorých sa potom budú skladať jednotlivé ponuky, ktoré budú jednotliví súťažitelia dávať. Takže toľko z mojej strany. Ďakujem pekne za pozornosť.
Želiezka, Ľubomír, poslanec NR SR (2018-03-26):
Ďakujem pekne za slovo. Ja budem veľmi stručný a na rozdiel od pána Baránika, Peťo, ja sa ti chcem veľmi, ale veľmi poďakovať za tvoje vystúpenie. Ďakujem pekne. (Potlesk.)
B. Bugár, podpredseda NR SR: (2002-05-17):
Pýtam sa pána spravodajcu, či sa chce vyjadriť? Nie. Ďakujem pekne. Prerušujem rokovanie o tomto bode programu. Ďalším bodom je prvé čítanie o vládnom návrhu zákona, ktorým sa mení a dopĺňa zákon č. 179/1998 Z. z. o obchodovaní s vojenským materiálom a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, v znení zákona č. 26/2002 Z. z. Vládny návrh zákona ste dostali ako tlač 1526. Návrh na pridelenie vládneho návrhu zákona na prerokovanie výborom máte v rozhodnutí predsedu Národnej rady pod č. 1745. Vládny návrh zákona uvedie pani ministerka Machová. Nech sa páči, máte slovo. M. Machová, ministerka pre správu a privatizáciu národného majetku SR: Vážený pán predsedajúci, vážené dámy, vážení páni poslanci, dôvodov na vypracovanie návrhu zákona bola skutočnosť, že doterajšie znenie zákona č. 179/1998 Z. z. neriešilo niektoré problémy, ktoré pri obchodovaní s vojenským materiálom sa vyskytujú. Ide napr. o sprostredkovateľskú činnosť, tranzit a podobne. Ďalším dôvodom na jeho vypracovanie bola skutočnosť, že niektoré ustanovenia dávali možnosť rôzneho výkladu alebo ich obchádzania. Nebola tiež jasná úloha a postavenie licenčnej komisie, keďže rozhodnutie musí vydávať príslušný orgán štátnej správy prostredníctvom svojich zamestnancov. Celkovo pôvodné znenie zákona vytvára neadekvátne ľahké podmienky na obchodovanie s takým strategickým a z medzinárodného hľadiska citlivým tovarom, akým vojenský materiál bez sporu je. Na niektoré skutočnosti v súvislosti s obchodovaním s vojenským materiálom poukazujú aj stanoviská medzinárodných orgánov, akými sú OSN, Rada Európskej únie a pod., hlavne po teroristických útokoch uskutočnených 11. septembra 2001 v Spojených štátoch. Predkladaný návrh sa snaží riešiť tieto problémy, a preto sprísňuje podmienky na obchodovanie s vojenským materiálom, nanovo upravuje licenčnú komisiu, a to tak z procesnej stránky, ale aj novým vymedzením povinností ústredných orgánov štátnej správy, ako aj tým, že sa špecifikuje možnosť dovozu vojenského materiálu pre potreby tuzemského výskumu, vývoja, výroby a marketingu. V častiach, v ktorých sa dotýka vojenského materiálu, sa návrhom tohto zákona obchodovanie s vojenským materiálom zosúlaďuje s protokolom proti nezákonnej výrobe a obchodovaniu so strelnými zbraňami, ich súčasťami a komponentmi a strelivom doplňujúcim Dohovor OSN proti nadnárodnému organizovanému zločinu. Návrh zákona bol prerokovaný vo vláde Slovenskej republiky 24. apríla tohto roku a vláda ho predložila na ďalšie ústavné konanie. Vážení páni poslanci, žiadam vás vzhľadom na potrebu riešiť právnu úpravu obchodovania s vojenským materiálom z hľadiska nových medzinárodnopolitických podmienok, aby ste po prerokovaní posunuli vládny návrh zákona do druhého čítania. Ďakujem veľmi pekne za pozornosť.
Fecko, Martin, poslanec NR SR (2013-03-22):
Ďakujem pekne. Pán predseda, pán minister, pani spravodajkyňa, kolegyne, kolegovia, dovoľte, aby som podal ďalší pozmeňujúci návrh, ktorý prakticky hovorí o upresnení a legislatívno-technickej úprave, aby to neboli nejaké zmätky. Takže dovoľte mi prečítať pozmeňujúci návrh č. 2, ktorý vám bude za chvíľu rozmnožený a pani spravodajkyni ho teraz si dovolím odovzdať. Pozmeňujúci návrh poslancov Národnej rady Martina Fecka, Jána Mičovského, Heleny Mezenskej a Mikuláša Hubu k vládnemu návrhu zákona o pozemkových spoločenstvách, tlač 321. 1. § 2 ods. 3 znie: „Pri prevode podielu spoločnej nehnuteľnosti nesmie vzniknúť spoluvlastnícky podiel na spoločnej nehnuteľnosti, ktorému zodpovedá výmera menšia ako 2 000 m2, ak ide o poľnohospodársky pozemok, alebo výmera menšia ako 5 000 m2, ak ide o lesný pozemok. To neplatí, ak prevádzajúci prevádza celý svoj podiel na nového vlastníka.“ Je to vlastne to upresnenie, takže to je ten druhý pozmeňujúci návrh. Pätnásť podpisov je pod ním, takže dúfam, že bude mať podporu aj v tejto snemovni zákonnosti. Ďakujem pekne.
M. Hort, podpredseda NR SR: (2009-02-06):
A teraz dám slovo spravodajcovi, ktorého určil navrhnutý gestorský výbor pre pôdohospodárstvo, životné prostredie a ochranu prírody, pánovi poslancovi Jánovi Čechovi, aby predniesol svoju úvodnú spravodajskú informáciu. Len pre vašu informáciu potom bude nasledovať návrh poslancov Národnej rady Slovenskej republiky pána Róberta Madeja a Petra Pelegriniho. Poprosím organizačný výbor, aby zabezpečili ich účasť v sále, aby sme mohli pokračovať v súlade s programom. A keby náhodou ešte vyšiel čas, tak potom ďalší bod, ktorého navrhovateľom je pán poslanec Ivan Štefanec, to je tlač 919, tam je spravodajcom pán poslanec Janiš. Teraz dávam slovo pánovi spravodajcovi, nech sa páči.
Bugár, Béla, podpredseda NR SR (2016-09-09):
Pani poslankyňa Kiššová.
Grendel, Gábor, podpredseda NR SR (2020-11-26):
Je všeobecný súhlas? (Súhlasná reakcia pléna.) Ďakujem pekne. Tomuto návrhu sme vyhoveli. Pán poslanec Vašečka.
Nehézová, Jana, poslankyňa NR SR (2018-12-05):
Ďakujem za slovo. Ja by som teda nadviazala na kolegyňu Gaborčákovú v tom, že zariadenia sociálnych služieb nie sú zdravotnícke zariadenia, a preto nemá akú ošetrovateľskú, v úvodzovkách, akú ošetrovateľskú starostlivosť kontrolovať. Napríklad v Banskobystrickom samosprávnom kraji z 29 domovov sociálnych služieb poskytuje ošetrovateľskú starostlivosť len dva domovy sociálnych služieb, a to Domov sociálnych služieb Žiar nad Hronom a Domov sociálnych služieb Lučenec, a ostatné domovy sociálnych služieb len zabezpečujú, to znamená, že nemusia mať ani zamestnanú zdravotnú sestru, v úvodzovkách nemusia. V niektorých domovoch ako napríklad v Banskej Bystrici je jedna sestra, ktorá rozdelí lieky, rozdelí prácu a tú prácu robia asistenti a personál, ktorý nie je na to kompetentný. Preto si teda myslím, že mali by sme sa zaoberať aj tým, aby tie domovy boli povinné nielen zabezpečovať, ale aj poskytovať, pretože ako ste povedali, tak v tých domovoch sú klienti s tracheostomickými kanylami, s dekubitmi a podobné zdravotnícke výkony, ktoré nemá v kompetencii robiť ani asistent, ani opatrovateľka, ani nižší zdravotnícky, resp. iný personál. Ďakujem.
P. Paška, predseda NR SR: (2006-10-19):
(Hlasovanie.) 134 prítomných, 78 za, 4 proti, 52 sa zdržalo. Konštatujem, že Národná rada sa uzniesla, že tento návrh prerokuje v druhom čítaní. Pristúpime k druhému hlasovaniu o pridelení výborom, určení gestorského výboru a určení lehôt na prerokovanie. Nech sa páči, pani poslankyňa.
Pčolinský, Peter, podpredseda NR SR (2023-06-21):
Pán poslanec Muňko.
J. Šimko, poslanec: (2003-10-22):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada Slovenskej republiky uzniesla na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 29. septembra 2003 č. 397 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre verejnú správu, Výbor Národnej rady Slovenskej republiky pre zdravotníctvo a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v lehote do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky. Prosím, pani predsedajúca, aby ste otvorili rozpravu k tomuto návrhu. Z. Martináková, podpredsedníčka NR SR: Ďakujem, pán poslanec. Otváram všeobecnú rozpravu k tomuto návrhu zákona. Písomne nemám žiadnu prihlášku do rozpravy. Kto má záujem, prosím, v tejto chvíli, môžete sa prihlásiť ústne do rozpravy, dámy a páni. Uzatváram možnosť ústne sa prihlásiť do rozpravy. Vyhlasujem všeobecnú rozpravu za skončenú. Prerušujem rokovanie o tomto bode programu. Ďakujem, pán poslanec. Pokračujeme prvým čítaním o vládnom návrhu zákona o obrannej štandardizácii, kodifikácii a štátnom overovaní kvality výrobkov a služieb na účely obrany . Vládny návrh zákona ste dostali ako tlač 410, návrh na jeho pridelenie na prerokovanie výborom máte v rozhodnutí pod č. 405. Prosím ministra obrany Juraja Lišku, aby návrh zákona v snemovni odôvodnil.
Šeliga, Juraj, podpredseda NR SR (2021-04-01):
Ďakujem pekne. Otváram rozpravu. Do nej sa prihlásil pán poslanec Vetrák ako navrhovateľ, niekto ďalší? Nikto, možnosť ukončená. Nech sa páči, pán Vetrák.
B. Bugár, podpredseda NR SR: (2003-12-03):
Pán poslanec Mikloško.
Glváč, Martin, podpredseda NR SR (2019-06-26):
Ďakujem. Dávam slovo poverenému členovi ústavnoprávneho výboru poslancovi Ježíkovi, aby informoval Národnú radu o výsledku prerokovania návrhu vo výbore. Ďakujem.
Jurinová, Erika, podpredsedníčka NR SR (2014-05-14):
Už som si zvykla, pani kolegyňa, na mentorovanie od vás. Nech sa páči, s faktickými poznámkami traja kolegovia. Uzatváram možnosť prihlásiť sa. Nech sa páči, pán kolega Kaník.
Halgašová, Jarmila, poslankyňa NR SR (2022-10-20):
Ďakujem pekne. Ja budem veľmi stručná. Marián, ďakujem za podrobné vysvetlenie návrhu zákona. Ja si rovnako nemyslím, že to je dobré opatrenie. Ak chceme pomáhať gastrosektoru, tak určite by sme mali ísť cestou znižovania DPH. A je mi ľúto, že gastro má stále 20-percentnú dépeháčku. Keď sa pozrieme na okolité členské štáty, tak všade sa pohybuje od 5 do 10 %. Stačilo by to dať na nejaké časové obdobie. Nemusí to byť natrvalo, môže to byť na rok, na dva. Hovoríme, teda rozprávame o tom už od čias pandémie, kedy sme, kedy vlastne gastrosektor sa položil takmer na kolená a teraz vlastne reštaurácie stále aj v dôsledku zvyšovania cien energií sa zatvárajú, prežívajú naozaj len tie najsilnejšie. Toto tento systém gastrosektoru určite nepomôže. A ak máme pochybnosti o tom, že si finančná správa neplní svoje, svoje všetky povinnosti, ktoré má zo zákona, resp. máme pochybnosti o tom, že podnikatelia nepodnikajú čestne, no tak to ma trošku zaráža. Ja si myslím, že vychádzať by sme mali z toho, že podnikatelia vydávajú daňové doklady a podnikajú čestne.
Kuffa, Štefan, poslanec NR SR (2014-10-14):
Ďakujem za slovo. Kolegovia liberáli, súhlasím s tým vaším návrhom Zákonníka práce. Som rád, že aspoň niekedy máme spoločnú tému, väčšinou sa rozchádzame, ale toto je, tu viem byť liberálny. A dáva to logiku, čím liberálnejší ten Zákonník práce, tým je lepšia, flexibilnejšia tvorba pracovných miest. Teda vytvárať podmienky pre toho zamestnávateľa. To nechcem podceňovať toho zamestnanca. Ale keď ten zamestnávateľ nebude, tak nebude nijaké pracovné miesto. A agentúry dočasného zamestnávania alebo sprostredkovaného, my takéto pracovné miesta, naša krajina nepotrebuje, je to úplne nelogické, aby sme to mali. My potrebujeme reálne pracovné miesta. Ten Zákonník práce už len v tom hodnotím ako veľmi pozitívne, že je tam ten pokles tých paragrafových znení z 256 na 173. Dobre som to tak zachytil? Takže už aj toto je pozitívne a kopec možno naozaj nezmyselností tam vypadne. Rovnako si myslím a stotožňujem sa s tým naozaj, že odborári nemajú mať nejaké extra nadpráva. Veľakrát sa to v tej reálnej praxi zneužíva, žiaľ, musím to povedať, že sa to zneužíva. A tí odborári sú veľakrát už až takí sebavedomí. A potom v podstate ak nebude ten zamestnávateľ, tak nebudú ani odborári. Nebudú ani oni, hej, takže to veľmi úzko súvisí. Ten sviatok a tá nedeľa, či tých 25 % alebo 50 %, to je také na diskusiu, to by som vedel o tom tak diskutovať. Z môjho pohľadu možno je to, aj jak je to teraz, v pohode by to mohlo zostať, ale aj možno ten návrh, že keď ten sviatok sa zmení na 25 %, ten príplatok, a nedeľa na 25 %, môže to byť. Ale napríklad to čerpanie tých paragrafov, veľmi správne aj kolega Mihál to už spomínal, keď som ho počúval, tak naozaj zamestnanci zneužívajú to. Sedem dní je luxusom, tie tri dni naozaj, ja by som si vedel predstaviť aj menej dokonca.
Dostál, Ondrej, poslanec NR SR (2024-01-08):
Ďakujem. Pán poslanec Pročko to uchopil skôr v tej politickej rovine, ale tá politická rovina má význam, lebo takéto veci, aké sú navrhované v rámci predmetnej novely Trestného zákona, by sa, samozrejme, nemali robiť vôbec, ale o to viac bije do očí a o to viac je zarážajúce, že s takýmito zásadnými zmenami prichádza vládna koalícia v rámci skráteného legislatívneho konania a že nám ich teraz navrhuje, aby sme ako Národná rada sa stotožnili s jej návrhom, že treba schváliť skrátené legislatívne konanie k návrhu novely Trestného zákona, ktorá obsahuje aj novely iných zákonov, okrem iného ruší Úrad špeciálnej prokuratúry, okrem iného znižuje tresty za viaceré trestné činy vrátane korupčných trestných činov a prichádza so zmenami, ktoré budú znamenať, že budú ťažšie stíhateľní páchatelia korupčnej trestnej činnosti, naopak, ak náhodou napriek tomu budú odstíhaní, budú usvedčení, tak im bude hroziť miernejší trest. To sú veci, ktoré sú zlé samé osebe, ako to vyplýva aj z vystúpenia pána poslanca Pročka, a ja sa s ním teda stotožňujem, že táto vláda nemôže všetko, aj keď tá vláda sa tvári, akoby mohla všetko. Ale o to viac je to problém, ak sa takéto zásadné zmeny a zlé zmeny majú diať v skrátenom legislatívnom konaní, a o to viac je to dôvod tento návrh na skrátenie konania neschváliť.
P. Hrušovský, predseda NR SR: (2005-02-08):
M. Abelovský, poslanec: Áno. A teraz budeme ešte hlasovať o bode 2.
M. Smolková, poslankyňa: (2008-05-14):
Pán predseda, hlasujme o procedurálnom návrhu pani poslankyne Rosovej.
Hrušovský, Pavol, poslanec NR SR (2015-12-04):
Ďakujem pekne. Pán poslanec Kadúc, nie je to celkom to isté, čo pán prezident predstavil na rokovaní poslaneckého grémia. Ja som s touto iniciatívou vychádzal ešte skôr, ako išiel pán prezident požiadať poslanecké kluby o podporu tejto zmeny ústavy, ale sme blízko toho, čo chcel pán prezident a čo navrhujeme my. Totiž pán prezident navrhoval rozdielny vek odchodu sudcov na súdoch všeobecných a na Najvyššom súde. Tá zmena oproti tomu, čo chcel pán prezident a čo navrhujeme my, je v tom, že tá veková hranica je ustálená rovnako pre všetkých sudcov (reakcia z pléna), tak to je lepšie, na 67 rokov. Len na vysvetlenie toho, tej otázky, že či je to to, tak nie je to celkom to.
Žiga, Peter, podpredseda NR SR (2024-10-23):
Vážené panie poslankyne, vážení páni poslanci, budeme pokračovať v prerušenom rokovaní o návrhu na zmeny v zložení výborov, výboru Národnej rady Slovenskej republiky a overovateľov Národnej rady. Posledným vystupujúcim v rozprave bol pán poslanec Dostál, na neho evidujem sedem faktických poznámok. Ako prvá, pani poslankyňa Števulová, nech sa páči. (Pokračovanie rokovania o návrhu na zmeny v zložení výboru Národnej rady Slovenskej republiky a overovateľov Národnej rady Slovenskej republiky , tlač 553.)
Laššáková, Jana, podpredsedníčka NR SR (2013-11-28):
Pán poslanec Mičovský, nech sa páči.
Figeľ, Ján, podpredseda NR SR (2013-03-26):
Marián Kéry, nech sa páči.
B. Bugár, podpredseda NR SR: (2004-05-20):
Nech sa páči, pán podpredseda.
Kollár, Boris, predseda NR SR (2021-11-09):
Na pani poslankyňu evidujem štyri faktické poznámky. Prvá vystúpi pani poslankyňa Tabák.
Ďuriš Nicholsonová, Lucia, podpredsedníčka NR SR (2017-10-18):
Jedna faktická poznámka na vaše vystúpenie, pán poslanec. Končím možnosť prihlásiť sa s faktickou poznámkou. Pán poslanec Galek.
Kollár, Boris, predseda NR SR (2022-09-21):
(Povedané súbežne s rečníkom.) Ďakujem velice pekne za tento návrh, rešpektujem to, prosím pekne. Minister financií je z vašej strany OĽANO, prosím, požiadajte ho o zdroje, veľmi rád to urobím! (Potlesk.) Ďakujem za toto upozornenie. Vážení kolegovia v OĽANO, poprosím vás, aby ste požiadali o finančné zdroje pre Národnú radu. Ako ste si všimli, nemáme ani na kúrenie a sme vypli kúrenie. Takže ťažko asi dostanem 15-20 miliónov na kartičky. Ďakujem pekne, pán kolega. (Reakcie z pléna.) Nie. Teraz budeme hlasovať, ukľudnime sa v sále, prosím! Teraz budeme hlasovať v prvom čítaní o návrhu poslancov Svrčeka, Gogu a Žitňanskej na vydanie zákona, ktorým sa dopĺňa zákon č. 241/1993 Z. z. o štátnych sviatkoch, dňoch pracovného pokoja a pamätných dňoch, tlač 1127, bod 28 schváleného programu. Prosím spravodajkyňu z výboru pre kultúru a médiá pani poslankyňu Jarmilu Vaňovú, aby hlasovanie uviedla. (Hlasovanie o návrhu poslancov Národnej rady Slovenskej republiky Miloša Svrčeka, Ľudovíta Gogu, Moniky Kozelovej a Jany Žitňanskej na vydanie zákona, ktorým sa dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 1127.)
Blanár, Juraj, podpredseda NR SR (2022-05-03):
Pán poslanec Kondrót s faktickou poznámkou.
Laurenčík, Milan, podpredseda NR SR (2021-09-29):
Ďakujem. Prosím, zaujmite miesto pre navrhovateľov. Ja teraz prosím spoločného spravodajcu z ústavnoprávneho výboru pána poslanca Alojza Baránika (výkriky z pléna), aby informoval Národnú radu o výsledku prerokovania správy vo výboroch. Prosím, páni poslanci, kľud v sále. Nech sa páči, máte slovo.
Figeľ, Ján, podpredseda NR SR (2014-12-12):
Kultúra sa nedá nadiktovať, buď je, alebo nie je. (Zaznel zvuk gongu.) Ja sa pokúsim prezvoniť na pána ministra. Každý má, nech sa páči, aj slobodu, aj zodpovednosť. (Príchod ministra do sály.) Vitajte, pán minister, nech sa páči. Ďalším rečníkom prihláseným do rozpravy je Maroš Kondrót.
Jurinová, Erika, podpredsedníčka NR SR (2015-02-05):
Ďakujem, pán poslanec. Otváram rozpravu. Do rozpravy som dostala jednu písomnú prihlášku. Prihlásil sa pán poslanec Alojz Hlina a zároveň mu dávam slovo.
A. Belousovová, podpredsedníčka NR SR: (2007-10-23):
Máte slovo, pán spravodajca.
Zmajkovičová, Renáta, podpredsedníčka NR SR (2013-12-04):
Ďakujem, pani spravodajkyňa. Otváram všeobecnú rozpravu. Do rozpravy som dostala jednu písomnú prihlášku. Pán poslanec Martin Poliačik. Nech sa páči, pán poslanec.
Blaha, Ľuboš, podpredseda NR SR (2024-04-16):
Pýtam sa, či sa chce niekto prihlásiť do rozpravy ústne. Nech sa páči, pán poslanec Alojz Hlina, máte slovo.
V. Jasaň, poslanec: (2006-10-17):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c)  rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 28. septembra 2006 pod č. 79 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali nasledovné výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre sociálne veci a bývanie, Výbor Národnej rady Slovenskej republiky pre vzdelanie, mládež, vedu a šport, Výbor Národnej rady Slovenskej republiky pre verejnú správu a regionálny rozvoj, Výbor Národnej rady Slovenskej republiky pre ľudské práva, národnosti a postavenie žien, Výbor Národnej rady Slovenskej republiky pre zdravotníctvo a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v druhom čítaní v lehote do 29. novembra tohto roku a gestorský výbor do 30. novembra tohto roku. Prosím, pán predsedajúci, aby ste otvorili rozpravu k tomuto návrhu.
Ďurica, Ondrej, poslanec NR SR (2023-03-21):
Ďakujem pekne za slovo. Ja, samozrejme, podporím tento návrh zákona, takisto podporujem to, čo bolo povedané v rozprave kolegom, kolegom Milanom Mazurekom, pretože keď si zoberieme dnes verejnú mienku, nálady v obyvateľstve v súvislosti s vojnou na Ukrajine a v súvislosti s odovzdávaním vojenskej pomoci, keď si zároveň uvedomíme, aká obrovská provojenská kampaň dnes v tom mediálnom priestore je, tak si myslím, že aj politici obzvlášť majú povinnosť a sú tu, sú tu aj preto, aby ľuďom vyslali signál, že im záleží na mieri a že im záleží na tom, aby tieto veci boli komunikované, aby sa o nich verejnosť dozvedela a aby každá veta a každé slovo nebolo naozaj len o tom, koľko zbraní a akých ešte zbraní sme ochotní a schopní poslať, ale aby sa zmenil ten naratív, ktorý tu je, aby ľudia boli pokojnejší, pretože aj to je zodpovednosť politikov. Jednoducho nastaviť tú diskusiu v spoločnosti objektívne, nastaviť ju tak, aby ľudia zbytočne nepodliehali panike, pretože potom sa tu hovorí o rôznych konšpiráciách, o rôznych falošných správach, ale myslím si, že ten priestor vytvárajú práve médiá, ktoré veľmi jednostranne informujú, a práve predstavitelia odvolanej vlády, ktorí fanaticky zastávajú to, aby na Ukrajinu išlo viac a viac zbraní a aby sme sa ešte viac ako Slovenská republika približovali k tomu konfliktu a ešte viac sa angažovali. Hnutie REPUBLIKA nebude nikdy takýto, takýto názor a takéto postupy presadzovať, pretože si myslíme, aj z odborného a vojenského hľadiska je to jasné a hovoria o tom mnohí komentátori, pozorovatelia, že takýmto spôsobom sa tá vojna ani neskončí, ani sa nezastaví zabíjanie ľudí, jednoducho pravý opak to dosiahne.
M. Hort, podpredseda NR SR: (2009-04-22):
A teraz mal nasledovať v prvom čítaní návrh poslancov Viliama Novotného, pána Slafkovského a pána Markoviča na vydanie novely zákona č. 581/2004 Z. z. o zdravotných poisťovniach. Dostali ste ho ako tlač 1047. Navrhovatelia však tento návrh včera 21. apríla 2009 vzali späť. A preto pokračujeme v rokovaní Národnej rady ďalším bodom programu, ktorým je prvé čítanie o návrhu poslancov Národnej rady Slovenskej republiky Jaroslava Ivanča a Lucie Žitňanskej na vydanie zákona, ktorým sa mení a dopĺňa zákon č. 528/2008 Z. z. o pomoci a podpore poskytovanej z fondov Európskeho spoločenstva . Návrh zákona má parlamentnú tlač 1048. Návrh na jeho pridelenie na prerokovanie výborom je v rozhodnutí č. 1065. Dávam teraz slovo poslankyni Lucii Žitňanskej, aby návrh zákona uviedla, nech sa páči.
Paška, Pavol, predseda NR SR (2012-12-18):
Pán poslanec Hrnčiar.
Kollár, Boris, predseda NR SR (2020-10-13):
Pán poslanec Pročko
Zmajkovičová, Renáta, podpredsedníčka NR SR (2014-02-12):
Vyhlasujem všeobecnú rozpravu za skončenú. Pán navrhovateľ, záverečné slovo, nech sa páči.
Paška, Pavol, predseda NR SR (2014-11-08):
Reakcia? (Reakcia z pléna.) Nie. Pán poslanec Frešo. Nevidím ho v sále. Pán poslanec Viskupič.
Grendel, Gábor, podpredseda NR SR (2020-12-02):
Prezentujme sa a hlasujme. (Hlasovanie.) Prítomných 130 poslancov, za 97, proti nikto, zdržalo sa 33 poslancov, hlasovali všetci prítomní. Tento pozmeňujúci návrh sme schválili.
Blanár, Juraj, podpredseda NR SR (2022-04-28):
Pán poslanec Muňko s faktickou poznámkou.
Šefčík, Marek, poslanec NR SR (2022-05-10):
Ďakujem pekne za slovo. Ďakujem obom kolegom za ich faktické poznámky. A využijem ja túto faktickú poznámku na to, aby som takisto kolegom, ktorí pomáhajú akýmkoľvek spôsobom, či už sú to poslanci z OĽANO, alebo aj z iných strán, akýmkoľvek spôsobom Ukrajine s humanitárnou pomocou, aby som im takto poďakoval. Viem o tom, že Richard Nemec, ktorý reagoval faktickou, takisto so svojimi niektorými rodinnými príslušníkmi pomáha, zapojil sa do toho, a nehovoriac o Monike Kozelovej, ktorá to všetko, tú humanitárnu pomoc, nie všetku, samozrejme, ale prúdiace kamióny zo zahraničia, kde sa to potom triedi a ďalej posiela na Ukrajinu, tak ona to zastrešuje. Čiže klobúk dolu. A môžem ešte, keď mám chvíľu, Monika spomínala aj moje meno, tak aby to neostalo tak, že len ja, to nie je pravda, my sami nič nezmôžeme. Je tam kopec dobrovoľníkov, ktorí takto pomáhajú od začiatku, odkedy vojna prišla, a ja som chcel takisto symbolicky prispieť, tak som oslovil niektorých kamarátov z Holíča, naložili sme sa do osemmiestneho auta a skutočne v noci sme prišli vykladať tie kamióny. Ja som aj týmto kamarátom, priateľom z Holíča vďačný. Chcem povedať už len to, že každá jedna – aj drobná – pomoc pre Ukrajinu im pomáha. Ďakujem za ňu.
Hrušovský, Pavol, podpredseda NR SR (2011-02-08):
Hlasujeme, páni poslanci, o bodoch zo spoločnej správy 14 a 17, gestorský výbor neodporúča schváliť. Pán poslanec Švantner, prosím, netelefonujte v rokovacej sále. (Hlasovanie.) 147 prítomných, 1 za, 76 proti, 70 sa zdržalo. Body 14 a 17 zo spoločnej správy sme neschválili. Prosím ďalší návrh.